Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 78/03)

Tämä tiedonanto julkaistaan komission delegoidun asetuksen (EU) 2019/33 17 artiklan 5 kohdan mukaisesti (1)

VAKIOMUUTOKSEN HYVÄKSYNNÄN TIEDOKSI ANTAMINEN

”Alpilles”

Viitenumero PGI-FR-A1197-AM01

Tiedonannon päivämäärä: 24. joulukuuta 2019

HYVÄKSYTYN MUUTOKSEN KUVAUS JA PERUSTELUT

1. Viinin/viinien kuvaus

Suojatun maantieteellisen merkinnän ”Alpilles” tuote-eritelmän viinien kuvausta koskevaa 3.3 kohtaa on täydennetty eri tuotteiden värin ja aistinvaraisten ominaisuuksien täsmentämiseksi.

Nämä tarkennukset on siirretty yhtenäisen asiakirjan kohtaan ”Viinin/viinien kuvaus”.

2. Maantieteellinen alue

Maantieteellisen alueen kuvausta on täydennetty. Tarkoituksena on esittää yksityiskohtaisesti, missä kunnissa ja departementeissa eri rypäleiden korjuuta, viiniyttämistä ja viinien valmistusta koskevia toimia voidaan toteuttaa.

Rypäleet voidaan korjata ainoastaan seuraavissa Bouches-du-Rhônen departementin kunnissa: Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon ja Verquières.

Lisäksi on täsmennetty, että viiniyttäminen ja viinien valmistus voi tapahtua myös rypäleiden tuotantoalueen ulkopuolella eli seuraavien kuntien alueella:

Bouches-du-Rhônen departementti:

kunnat Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon ja Verquières.

Gardin departementti:

kunnat Beaucaire ja Vallabrègues.

Vauclusen departementti:

kunnat Caumont-sur-Durance ja Morières-lès-Avignon.

Yhtenäisessä asiakirjassa tämä maantieteellisen alueen uusi määritys on viety kohtaan ”rajattu maantieteellinen alue”.

3. Pääasialliset viininvalmistuksessa käytettävät rypälelajikkeet

Tämä yhtenäisen asiakirjan kohta on tarkistettu e-ambrosiaan rekisteröimiseen liittyvän ongelman vuoksi. Lajikkeet Chardonnay B, Pinot gris G ja Pinot noir N virheellisesti puuttuivat luettelosta. Lajikkeet on nyt lisätty luetteloon.

YHTENÄINEN ASIAKIRJA

1. Tuotteen nimi

”Alpilles”

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

Suojattua maantieteellistä merkintää ”Alpilles” käytetään hiilihapottomista puna-, rosee- ja valkoviineistä.

Kokonaisalkoholi-, kokonaishappo- ja rikkidioksidipitoisuudet sekä haihtuvien happojen pitoisuus (alaraja tai raja-arvo) ovat EU:n lainsäännöstön mukaiset.

Punaviinien väri on melko tumma, purppuranpunainen ja siinä on sinipunaisia vivahteita. Viinit ovat aina erittäin harmonisia ja aromaattisia. Viinit ovat rakenteeltaan runsaita ja meheviä ja soveltuvat hyvin kypsytykseen. Käytetystä lajikkeesta riippuen niissä on lakritsin ja punaisten hedelmien ja marjojen (etenkin vadelman) aromeja tai mausteisia ja paahdettuja aromeja. Viinien tanniinit ovat pehmeitä.

Valkoviineissä on vihreitä vivahteita. Ne ovat raikkaita ja hapokkaita, ja niiden tuoksu on vivahteikas. Viineissä on sitrushedelmien ja sukaattisitruunan tai tuoreisiin kasveihin viittaavia ja tiolin aromeja. Jos viinit on kypsytetty tynnyrissä, ne voivat olla pyöreämpiä ja monivivahteisempia ja niissä voi olla hunajan ja leivonnaisten aromeja.

Roseeviinit ovat väriltään hailakoita, ja niissä on helmen vivahteita. Viinit ovat aromaattisia, hienoja ja erittäin notkeita, ja niiden happamuus on kohtalainen, mikä tuo viineihin tasapainoa. Käytetystä lajikkeesta ja viiniyttämistavasta riippuen viineissä voi olla kuivattujen hedelmien tai tiolin aromeja.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Viinien on viininvalmistusmenetelmien osalta täytettävä unionin tasolla ja Ranskan maatalous- ja merikalastuslaissa säädetyt velvoitteet.

b. Enimmäistuotokset

90 hehtolitraa/ha

6. Rajattu maantieteellinen alue

Viinit valmistetaan rypäleistä, jotka saadaan seuraavien Bouches-du-Rhônen departementin kuntien (vuoden 2018 virallinen geokoodi) alueella sijaitsevilta lohkoilta:

Aureille, Châteaurenard, Eygalières, Eyguières, Eyragues, Fontvieille, Lamanon, Les Baux-de-Provence, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Saint-Etienne-du-Grès, Saint-Rémy-de-Provence, Sénas, Tarascon.

Suojatun maantieteellisen merkinnän ”Alpilles” saaneiden viinien viiniyttämisen ja valmistuksen on tapahduttava seuraavien kuntien alueella (vuoden 2018 virallinen geokoodi):

— Bouches-du-Rhônen departementti:

— kunnat Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon ja Verquières.

— Gardin departementti:

— kunnat Beaucaire ja Vallabrègues.

— Vauclusen departementti:

— kunnat Caumont-sur-Durance ja Morières-lès-Avignon.

7. Pääasiallinen rypälelajike / pääasialliset rypälelajikkeet

Pinot gris G

Pinot noir N

Arinarnoa N

Chardonnay B

Alicante Henri Bouschet N

Aramon N

Aubun N - Murescola

Barbaroux Rs

Bourboulenc B - Doucillon blanc

Cabernet franc N

Cabernet-Sauvignon N

Caladoc N

Carignan N

Carignan blanc B

Chasan B

Chenanson N

Chenin B

Cinsaut N - Cinsault

Clairette B

Cot N - Malbec

Counoise N

Egiodola N

Grenache blanc B

Grenache gris G

Grenache N

Macabeu B - Macabeo

Marsanne B

Marselan N

Merlot N

Mourvèdre N - Monastrell

Muscardin N

Muscat d’Alexandrie B - Muscat, Moscato

Muscat à petits grains blancs B - Muscat, Moscato

Muscat à petits grains rouges Rg - Muscat, Moscato

Muscat de Hambourg N - Muscat, Moscato

Nielluccio N - Nielluciu

Petit Manseng B

Petit Verdot N

Sauvignon gris G - Fié gris

Rosé du Var Rs

Roussanne B

Sauvignon B - Sauvignon blanc

Sciaccarello N

Semillon B

Syrah N - Shiraz

Tannat N

Tempranillo N

Tibouren N

Ugni blanc B

Vermentino B - Rolle

Viognier B

8. Yhteyden/yhteyksien kuvaus

Bouches du Rhônen departementin pohjois- ja luoteisosissa sijaitsevalla kolmion muotoisella alueella, jota rajaavat lännessä Rhônejoki, idässä Durancejoki ja etelässä Craujoki, sijaitsevaan suojatun maantieteellisen merkinnän ”Alpilles” tuotantoalueeseen kuuluu 33 kuntaa sekä kansainvälisesti tunnettu Saint-Rémy-de-Provencen kunta. Alue on selkeä maantieteellinen yksikkö Alpillesin vuoriston kummallakin puolella. Alpillesin vuoristo muodostaa kalkkikivisen tai merkeli- ja kalkkikivisen esteen, joka ulottuu idästä länteen yli 30 kilometrin matkalle Bouches-du-Rhônen departementin pohjoispuolella. Vuoriston alaosassa on vyörykivikkoa viuhkarakenteena, joka on alueella hyvin tyypillistä. Alpillesin vuoriston reunamilla on tulvaperäisiä alueita, joiden maa-aineksesta osa voi olla peräisin Rhônejoen ja sen sivujoen Durancen (Saint-Rémy-de-Provencen ja Châteaurenardin välinen alue) vanhoista uomista.

Viiniköynnökset on useimmiten istutettu kalkkipitoisten, erittäin kivisten ja hyvin vettä läpäisevien rinteiden maaperään. Rhône- ja Durancejoen välinen Alpillesin vuoristomaisema on kansainvälisesti tunnettu ja yksi Provencen tärkeimmistä matkailu- ja perintökohteista.

Alueella vallitsee Välimeren ilmasto, jossa kesät ovat kuivia ja siirtymävuodenajat kosteita. Keskilämpötilat ovat jossain määrin leutoja, vaikka alueella onkin todettu joskus suuriakin lämpötilavaihteluja. Sadetta saadaan vain 70–80 päivänä vuodessa, pääasiassa syksyllä ja jonkin verran keväällä. Vuoristossa on huomattava määrä auringonpaistetta.

Meren vaikutus tuntuu Alpillesin vuoriston eteläpuolella. Pohjoispuolella tuntuu Rhônen laakson mantereisempi vaikutus.

Pohjoisesta ja luoteesta Rhônen laakson läpi puhaltava mistraalituuli sivaltaa Alpillesin vuoristoa lujasti pyyhkiessään Provencen yli.

Alpillesin viinialue on kahden suuren tuotantoalueen eli Rhônen laakson ja Provencen yhtymäkohdassa. Tämä on luonnollisesti vaikuttanut myönteisesti: tuotettujen punaviinien osuus on huomattavasti suurempi kuin muilla Provencen alueilla.

Näin ollen Alpillesin alueviinit valmistetaan usein omaperäisistä ja vaihtelevista lajikkeista. Valkoisten lajikkeiden osalta käytetään Rhônen laaksolle tyypillisiä lajikkeita Roussanne B, Marsanne B tai Viognier B, joihin yhdistetään Provencen alueen lajikkeita Vermentino B (tai Rolle) tai Clairette B, jotka laajentavat viinivalikoimaa.

Punaisten tai värillisten lajikkeiden osalta käytetään erittäin paljon lajikkeita Syrah N ja Grenache N sekä paljon lajiketta Cabernet-Sauvignon, joka on sopeutunut erityisen hyvin Alpillesin maaperään. Lisäksi käytetään Provencen alueella perinteisesti viljeltyjä värillisiä lajikkeita Carignan N, Cinsault N tai Counoise N.

Lainsäädännön tarjoama mahdollisuus laajentaa alueviinien lajikevalikoimaa on antanut mahdollisuuden viljellä muilta viinialueilta peräisin olevia lajikkeita Chardonnay tai Petit Verdot sekä maatalouden tutkimuslaitoksen INRAn (Institut National de la Recherche Agronomique) Välimeren alueille luomia erityislajikkeita Chasan, Marselan ja Caladoc.

Punaviinit ovat aromaattisia ja rakenteeltaan runsaita ja meheviä. Valko- ja roseeviinit ovat aromaattisia, hienoja, notkeita ja vähähappoisia.

Viinien jakelusta vastaavat pääasiallisesti suoramyyntinä alueella toimivien yksityisten viinikellareiden ja kahden osuuskunnan vahva verkosto. Tuottajat pyrkivät jatkuvasti tarjoamaan yhä laadukkaampia viinejä ja haluavat, että suojatun maantieteellisen merkinnän ”Alpilles” saaneet viinit luetaan korkealaatuisiksi viineiksi.

Viinejä myydään vuosittain noin 20 000 hehtolitraa. Tuotettujen viinien jakauma ei vastaa muuta Provencen aluetta, koska punaviinien osuus on 50 prosenttia, roseeviinien vain 40 prosenttia ja valkoviinien osuus loput 10 prosenttia.

Viiniyttäminen toteutetaan hieman rypäleiden tuotantoaluetta laajemmalla alueella. Nämä omanlaisensa ja erityiset viinit on luotu yhdistämällä Rhônen alueen punaviinien tuotantomallin ja Provencen alueen roseeviinien tuotantomallin innoittamat viinin valmistusmenetelmät sekä lajikkeet, jotka kasvavat maaperässä, joka on kalkkipitoista ja kivistä, suodattaa hyvin vettä ja saa paljon auringonvaloa ja jota mistraalituuli piiskaa. Olosuhteet varmistavat erinomaisen kasviterveyden ja mahdollistavat ympäristöystävällisen maatalouden. Runsaan auringonvalon ja rypäleiden tuotantoalueen yleisesti köyhän maaperän kohtuullisten tuotosten ansiosta saadaan hyvin kypsyneitä rypäleitä ja suhteellisen varhaisia satoja, joista viinien fyysiset (värit) ja aistinvaraiset (valko-, rosee- ja punaviinien aromaattinen rikkaus, valkoviinien hapokkuus, punaviinien kypsytysominaisuus ja pehmeät tanniinit) ominaisuudet muodostuvat.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

kansallinen lainsäädäntö

Lisäedellytyksen tyyppi:

merkintöihin liittyvät täydentävät säännökset

Edellytyksen kuvaus:

Suojattua maantieteellistä merkintää ”Alpilles” voidaan täydentää yhden tai useamman lajikkeen nimellä.

Suojattua maantieteellistä merkintää ”Alpilles” voidaan täydentää maininnoilla ”primeur” ja ”nouveau”.

Etiketissä on oltava Euroopan unionin SMM-tunnus, kun ilmaisu ”Indication géographique protégée” korvataan ilmaisulla ”Vin de pays”.

Linkki eritelmään

https://info.agriculture.gouv.fr/gedei/site/bo-agri/document_administratif-0dbb32de-7b87-4ed7-aad0-8779d1c7c207

(1) EYVL L 9, 11.1.2019, s. 2.